CELEX: 32010D0375
Language: fi
Date: 2010-06-18 00:00:00
Title: 2010/375/: Komission päätös, annettu 18 päivänä kesäkuuta 2010 , otsonikerrosta heikentävistä aineista annetun Euroopan parlamentin ja neuvoston asetuksen (EY) N:o 1005/2009 mukaisesti muiden välttämättömiin tai kriittisiin laboratorio- tai analyysikäyttötarkoituksiin sallittujen valvottavien aineiden kuin osittain halogenoitujen kloorifluorihiilivetyjen määrien jakamisesta Euroopan unionissa vuonna 2010 (tiedoksiannettu numerolla K(2010) 3850)

6.7.2010   
            
            
               FI
            
            
               Euroopan unionin virallinen lehti
            
            
               L 170/35
            
         KOMISSION PÄÄTÖS,
   annettu 18 päivänä kesäkuuta 2010,
   otsonikerrosta heikentävistä aineista annetun Euroopan parlamentin ja neuvoston asetuksen (EY) N:o 1005/2009 mukaisesti muiden välttämättömiin tai kriittisiin laboratorio- tai analyysikäyttötarkoituksiin sallittujen valvottavien aineiden kuin osittain halogenoitujen kloorifluorihiilivetyjen määrien jakamisesta Euroopan unionissa vuonna 2010
   (tiedoksiannettu numerolla K(2010) 3850)
   (Ainoastaan englannin-, espanjan-, hollannin-, italian-, ranskan-, saksan- ja vironkieliset tekstit ovat todistusvoimaisia)
   (2010/375/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon otsonikerrosta heikentävistä aineista 16 päivänä syyskuuta 2009 annetun Euroopan parlamentin ja neuvoston asetuksen (EY) N:o 1005/2009 (1) ja erityisesti sen 10 artiklan 2 kohdan,
   sekä katsoo seuraavaa:
   
               (1)
            
            
               Unionissa on jo luovuttu kloorifluorihiilivetyjen, muiden täysin halogenoitujen kloorifluorihiilivetyjen, halonien, hiilitetrakloridin, 1,1,1-trikloorietaanin, osittain halogenoitujen bromifluorihiilivetyjen ja bromikloorimetaanin tuotannosta ja käytöstä useimmissa käyttötarkoituksissa. Komission on päätettävä näiden valvottavien aineiden välttämättömistä laboratorio- ja analyysikäyttötarkoituksista, sallituista käyttömääristä sekä yrityksistä, jotka voivat käyttää aineita.
            
         
               (2)
            
            
               Montrealin pöytäkirjan osapuolten päätöksessä XIX/18 sallitaan tuotanto ja kulutus, joka on tarpeen Montrealin pöytäkirjan liitteissä A, B ja C mainittujen valvottavien aineiden (ryhmissä II ja III lueteltujen aineiden) välttämättömiin laboratorio- ja analyysikäyttötarkoituksiin, jotka on lueteltu osapuolten seitsemättä kokousta koskevan kertomuksen liitteessä IV, jollei osapuolten kuudetta kokousta koskevan kertomuksen liitteessä II ja Montrealin pöytäkirjan osapuolten päätöksissä VI/9, VII/11 XI/15, XV/5, XVI/16 ja XXI/16 asetetuista edellytyksistä muuta johdu.
            
         
               (3)
            
            
               Montrealin pöytäkirjan osapuolten päätöksessä XVII/10 sallitaan Montrealin pöytäkirjan liitteeseen E sisältyvän metyylibromidin tuotanto ja kulutus kriittisiin laboratorio- ja analyysikäyttötarkoituksiin.
            
         
               (4)
            
            
               Montrealin pöytäkirjan mukainen maailmanlaajuinen laboratorio- ja analyysikäyttötarkoituksia koskeva poikkeuslupa on säännöllisen arvioinnin alainen. Poikkeuslupaa on viimeksi jatkettu päätöksellä XXI/6 31. joulukuuta 2014 saakka.
            
         
               (5)
            
            
               Päätöksessä VI/25 täsmennetään, että käyttötarkoitusta voidaan pitää välttämättömänä vain jos käytettävissä ei ole teknisesti tai taloudellisesti toteutuskelpoisia vaihtoehtoja tai ympäristön ja terveyden kannalta hyväksyttäviä korvaavia aineita. Olisi vahvistettava liite, johon sisältyvät ne käyttötarkoitukset, joille Montrealin pöytäkirjan osapuolet katsovat olevan käytettävissä olevia vaihtoehtoja. Tämän liitteen tulisi myös sisältää luettelo sallituista metyylibromidin välttämättömistä käyttötarkoituksista, kuten osapuolet sopivat päätöksessä XVIII/15.
            
         
               (6)
            
            
               Komissio on julkaissut ilmoituksen yrityksille, jotka aikovat tuoda Euroopan unioniin tai viedä Euroopan unionista otsonikerrosta heikentäviä valvottavia aineita vuonna 2010, ja yrityksille, jotka aikovat hakea vuodeksi 2010 laboratorio- ja analyysikäyttötarkoituksiin (2) käytettäviä tällaisia aineita koskevaa kiintiötä, ja saanut ilmoituksia valvottavien aineiden välttämättömistä laboratorio- ja analyysikäyttötarkoituksista vuonna 2009.
            
         
               (7)
            
            
               Tässä päätöksessä säädetyt toimenpiteet ovat asetuksen (EY) N:o 1005/2009 25 artiklan 1 kohdalla perustetun hallintokomitean lausunnon mukaisia,
            
         ON TEHNYT TÄMÄN PÄÄTÖKSEN:
   1 artikla
   Muiden valvottujen aineiden kuin osittain halogenoitujen kloorifluorihiilivetyjen tuotanto ja tuonti voidaan sallia liitteessä I määriteltyihin välttämättömiin laboratorio- tai analyysikäyttötarkoituksiin.
   2 artikla
   Asetuksella (EY) N:o 1005/2009 säännelty muiden valvottavien aineiden kuin osittain halogenoitujen kloorifluorihiilivetyjen määrä, joka voidaan vuonna 2010 tuottaa unionissa tai tuoda sinne välttämättömiä laboratorio- ja analyysikäyttötarkoituksia varten, on 63 843,371 ODP-kiloa.
   3 artikla
   Muiden valvottavien aineiden kuin osittain halogenoitujen kloorifluorihiilivetyjen kiintiöt välttämätöntä laboratorio- ja analyysikäyttöä varten myönnetään vuonna 2010 liitteessä II luetelluille yrityksille. Näille yrityksille myönnetyt aineiden enimmäismäärät, jotka voidaan tuottaa tai tuoda laboratorio- ja analyysikäyttötarkoituksia varten vuonna 2010, vahvistetaan liitteessä III.
   4 artikla
   Tätä päätöstä sovelletaan 1 päivästä tammikuuta 2010, ja sen voimassaolo päättyy 31 päivänä joulukuuta 2010.
   5 artikla
   Tämä päätös on osoitettu seuraaville yrityksille:
   
                
            
            
               
                           Acros Organics bvba Janssen
                        
                     
                           Pharmaceuticalaan 3a
                        
                     
                           2440 Geel
                        
                     
                           BELGIA
                        
                     
         
                
            
            
               
                           Estonian Environmental Research Centre
                        
                     
                           Marja 4D
                        
                     
                           10617 Tallinn
                        
                     
                           VIRO
                        
                     
         
                
            
            
               
                           Honeywell Specialty Chemicals GmbH
                        
                     
                           Wunstorfer Strasse 40
                        
                     
                           Postfach 100262
                        
                     
                           30918 Seelze
                        
                     
                           SAKSA
                        
                     
         
                
            
            
               
                           LGC Standards GmbH
                        
                     
                           Mercatorstr. 51
                        
                     
                           46485 Wesel
                        
                     
                           SAKSA
                        
                     
         
                
            
            
               
                           Ministry of Defense
                        
                     
                           Defence Fuel Lubricants and Chemicals
                        
                     
                           P.O. Box 10 000
                        
                     
                           1780 CA Den Helder
                        
                     
                           ALANKOMAAT
                        
                     
         
                
            
            
               
                           Sicor Spa
                        
                     
                           Via Terazzano 77
                        
                     
                           20017 Rho (MI)
                        
                     
                           ITALIA
                        
                     
         
                
            
            
               
                           Sigma Aldrich Company Ltd
                        
                     
                           The Old Brickyard, New Road
                        
                     
                           Gillingham SP8 4XT
                        
                     
                           YHDISTYNYT KUNINGASKUNTA
                        
                     
         
                
            
            
               
                           Sigma Aldrich Logistik GmbH
                        
                     
                           Riedstrasse 2
                        
                     
                           89555 Steinheim
                        
                     
                           SAKSA
                        
                     
         
                
            
            
               
                           VWR International S.A.S.
                        
                     
                           201 rue Carnot
                        
                     
                           94126 Fontenay-sous-bois
                        
                     
                           RANSKA
                        
                     
         
                
            
            
               
                           Airbus S.A.S.
                        
                     
                           Route de Bayonne 316
                        
                     
                           31300 Toulouse
                        
                     
                           RANSKA
                        
                     
         
                
            
            
               
                           Harp International Ltd
                        
                     
                           Gellihirion Industrial Estate, Rhondda, Cynon Taff,
                        
                     
                           Pontypridd CF37 5SX
                        
                     
                           YHDISTYNYT KUNINGASKUNTA
                        
                     
         
                
            
            
               
                           Ineos Fluor Ltd
                        
                     
                           PO Box 13, The Heath
                        
                     
                           Runcorn Cheshire WA7 4QF
                        
                     
                           YHDISTYNYT KUNINGASKUNTA
                        
                     
         
                
            
            
               
                           Merck KGaA
                        
                     
                           Frankfurter Strasse 250
                        
                     
                           64271 Darmstadt
                        
                     
                           SAKSA
                        
                     
         
                
            
            
               
                           Panreac Quimica S.A.
                        
                     
                           Pol. Ind. Pla de la Bruguera, C/Garraf 2
                        
                     
                           08211 Castellar del Vallès-Barcelona
                        
                     
                           ESPANJA
                        
                     
         
                
            
            
               
                           Sigma Aldrich Chimie SARL
                        
                     
                           80, rue de Luzais
                        
                     
                           L’isle d’abeau Chesnes
                        
                     
                           38297 St Quentin Fallavier
                        
                     
                           RANSKA
                        
                     
         
                
            
            
               
                           Sigma Aldrich Laborchemikalien GmbH
                        
                     
                           Wunstorfer Strasse 40
                        
                     
                           Postfach 100262
                        
                     
                           30918 Seelze
                        
                     
                           SAKSA
                        
                     
         
                
            
            
               
                           Tazzetti Fluids S.r.l.
                        
                     
                           Corso Europa n. 600/a
                        
                     
                           Volpiano (TO)
                        
                     
                           ITALIA
                        
                     
         
      Tehty Brysselissä 18 päivänä kesäkuuta 2010.
      
         
            Komission puolesta
         
         Connie HEDEGAARD
         
            Komission jāsen
         
      
   
   
      (1)  EUVL L 286, 31.10.2009, s. 1.
   
      (2)  EUVL C 132, 11.6.2009, s. 19.
   
      LIITE I
      
         Muiden valvottavien aineiden kuin osittain halogenoitujen kloorifluorihiilivetyjen välttämättömät laboratorio- ja analyysikäyttötarkoitukset
      
      
                  1.
               
               
                  Ryhmässä I (täysin halogenoidut kloorifluorihiilivedyt 11, 12, 113, 114 ja 115), ryhmässä II (muut täysin halogenoidut kloorifluorihiilivedyt), ryhmässä III (halonit), ryhmässä IV (hiilitetrakloridi), ryhmässä V (1,1,1-trikloorietaani), ryhmässä VII (osittain halogenoidut bromifluorihiilivedyt) ja ryhmässä IX (bromikloorimetaani) lueteltuja valvottavia aineita sallitaan käytettävän kaikkiin laboratorio- tai analyysitarkoituksiin paitsi seuraaviin:
                  
                              a)
                           
                           
                              öljyn, rasvan ja raakaöljyn kokonaishiilivetyjen testaus vedessä;
                           
                        
                              b)
                           
                           
                              teiden asfalttipäällysmateriaaleissa olevan tervan testaus;
                           
                        
                              c)
                           
                           
                              rikostutkintaan liittyvä sormenjälkien ottaminen;
                           
                        
                              d)
                           
                           
                              kivihiilessä olevan orgaanisen aineksen testaus;
                           
                        
                              e)
                           
                           
                              mikä tahansa käyttötarkoitus jos teknisesti ja taloudellisesti toteutuskelpoinen vaihtoehto on käytettävissä.
                           
                        
            
                  2.
               
               
                  Metyylibromidin (ryhmä VI) käyttö voidaan sallia seuraavissa välttämättömissä laboratorio- ja analyysikäyttötarkoituksissa:
                  
                              a)
                           
                           
                              vertailuaineena tai standardina kalibroitaessa laitteita, joissa käytetään metyylibromidia, valvottaessa metyylibromidin päästötasoja tai määriteltäessä metyylibromidin jäämäpitoisuuksia elintarvikkeissa, kasveissa ja hyödykkeissä;
                           
                        
                              b)
                           
                           
                              toksikologisissa laboratoriotutkimuksissa;
                           
                        
                              c)
                           
                           
                              vertailtaessa metyylibromidin ja sen vaihtoehtojen tehokkuutta laboratoriossa;
                           
                        
                              d)
                           
                           
                              laboratoriossa käytettävänä reagenssina, joka tuhoutuu kemiallisessa reaktiossa kuten lähtöaine.
                           
                        
            
                  3.
               
               
                  Seuraavia käyttötarkoituksia ei pidetä välttämättöminä laboratorio- tai analyysikäyttötarkoituksina:
                  
                              a)
                           
                           
                              laboratorioissa käytettävät jäähdytys- ja ilmastointilaitteet, mukaan lukien jäähdytetyt laboratoriolaitteet kuten ultrasentrifugit.
                           
                        
                              b)
                           
                           
                              sähkölaitteiden tai niiden osien siivoaminen, muokkaaminen, korjaaminen tai uudelleenkokoaminen;
                           
                        
                              c)
                           
                           
                              julkaisujen ja arkistojen säilyttäminen;
                           
                        
                              d)
                           
                           
                              materiaalien sterilisointi laboratorioissa.
                           
                        
            
   
      LIITE II
      
         Yritykset, joilla on oikeus tuottaa tai tuoda välttämättömiä laboratorio- ja analyysikäyttötarkoituksia varten
      
      Kiintiö, joka oikeuttaa muiden valvottavien aineiden kuin osittain halogenoitujen kloorifluorihiilivetyjen tuottamiseen tai tuontiin välttämättömiä laboratorio- ja analyysikäyttötarkoituksia varten, on myönnetty seuraaville yrityksille:
      
         Yritys
      
      
                   
               
               
                  Acros Organics (BE)
               
            
                   
               
               
                  Airbus France (FR)
               
            
                   
               
               
                  Estonian Environmental Research Centre (EE)
               
            
                   
               
               
                  Harp International (UK)
               
            
                   
               
               
                  Honeywell Specialty Chemicals (FR)
               
            
                   
               
               
                  Ineos Fluor (UK)
               
            
                   
               
               
                  LGC Standars (DE)
               
            
                   
               
               
                  Merck KGaA (DE)
               
            
                   
               
               
                  Ministry of Defense (NL)
               
            
                   
               
               
                  Panreac Quimica (ES)
               
            
                   
               
               
                  Sicor (IT)
               
            
                   
               
               
                  Sigma Aldrich Chimie (FR)
               
            
                   
               
               
                  Sigma Aldrich Company (UK)
               
            
                   
               
               
                  Sigma Aldrich Laborchemikalien (DE)
               
            
                   
               
               
                  Sigma Aldrich Logistik (DE)
               
            
                   
               
               
                  Tazzetti Fluids (IT)
               
            
                   
               
               
                  VWR I S A S (FR)
               
            
   
      LIITE III
      [Tätä liitettä ei julkaista, koska se sisältää luottamuksellista kaupallista tietoa.]